armvectores/hy_wikipedia_2023 huggingface dataset:
Թահար Ռահիմ

Թահար Ռահիմ (ֆր.՝ Tahar Rahim, հուլիսի 4, 1981(1981-07-04), Բելֆոր), ֆրանսիացի դերասան ալժիրյան արմատներով։ 2010 թվականից  «Սեզար» կինոմրցանակի դափնեկիր է, որպես տղամարդու լավագույն դերասան «Մարգարե» ֆիլմի համար։


== Կենսագրություն ==
Թահար Ռահիմը ծնվել է ալժիրցի փախստականների ընտանիքում, ովքեր Ֆրանսիա են գաղթել Ալժիրի Օրան քաղաքից։ Պատանեկան տարիքում Ռահիմը ամեն օր մի քանի ֆիլմ էր դիտում։ Սկսել է հետաքրքրվել սպորտով, հետո ծրագրավորմամբ։ Բայց մի շարք ոլորտներ փորձելուց հետո, վերջնականապես իրեն նվիրում է կինոյին։
Մոնպելիեի Պոլ Վալերի համալսարանում ուսանելու տարիներին Թահար Ռահիմը դարձավ «Թահար, ուսանող» փաստագրական ֆիլմի գլխավոր դերակատարը, որը ցուցադրվում էր «France 5» հեռուստատեսության եթերով։
2005 թվականին Թահարը տեղափոխվում է Փարիզ և որոշ ժամանակ սկսում է ուսումնասիրել դրամատիկական արվեստ Էլեն Զիդի Շերյուի ղեկավարությամբ գործող Դերասանական լաբորատորիայում։ Զուգահեռաբար նա աշխատում էր ֆաբրիկայում և գումար էր վաստակում գիշերային ակումբում, որպեսզի ծայրը ծայրին հասցնի։
2006 թվականի կեսերին Թահար Ռահիմը գործարք է կնքում և շուտով հրավիրվում նկարահանվելու «Համայնք» հայտնի հեռուստասերիալում, որի սցենարի հեղինակն էր Աբդել Ռաուֆ Դաֆրին։
Անկիրթ արաբ պատանու դերը, ով աղքատ ընտանիքից էր, ու հանգամանքների բերումով ազատազրկվում է և սովորում գոյատևել բանտային օրենքներով, տրվում է Ռահիմին։ Այդ դերը Թահարին հեշտ չի տրվում։ Երեք ամիս անընդմեջ տարբեր դերասաններ են փորձում այդ կերպարը խաղալ, սակայն, ի վերջո, դերը հանձնվում է Ռահիմին։


== Ֆիլմագրություն ==


== Ծանոթագրություններ ==


== Արտաքին հղումներ ==
Կաղապար:Imdb
Թահար Ռահիմ КиноПоиск.Ru կայքում
Ալոզավր

Ալոզավրը (†), հսկա գիշատիչ դինոզավր է, որ ապրել է Յուրայի դարաշրջանի վերջում, շուրջ 140 միլիոն տարի առաջ։ Այն ունեցել էն 12 մետր հասակ, 2-5 տոննա կշիռ, կարճ ձեռքեր եւ ուժեղ, մկանոտ ոտքեր։ Բերանի խոռոչում ունեցել է բազմաթիվ՝ դեպի ներս ցցված ատամներ։ Նրա ողնաշարը բավականին տարբերվել է մյուս դինոզավրների ողնաշարի կառուցվածքից, որտեղից էլ գալիս է տեսակի անվանումը, հունարեն allos/αλλος նշանակում է տարբեր իսկ saurus/σαυρος մողես։
Ալլոզավրի մնացորդներ հայտնաբերվել է հիմնականում Հյուսիսային Ամերիկայի տարածքից։


== Գրականություն ==
Malam J & Parker S, Stora boken om dinosaurier, 2002
Մերիլին Մոնրոյի սպիտակ զգեստ

Ամերիկացի կինոդերասանուհի, երգչուհի և սեքս սիմվոլ Մերիլին Մոնրոն հագել էր սպիտակ զգեստ «Յոթերորդ տարվա քոր» ֆիլմում, որը նկարահանվել է 1955 թվականին ռեժիսոր Բիլի Ուայդլերի կողմից։ Զգեստը ստեղծվել էր կոստյումների դիզայներ Ուիլյամ Տրավիլայի կողմից և օգտագործվել էր ֆիլմի ամենահայտնի տեսարանում։ Սպիտակ զգեստը իկոնա է համաշխարհային կինեմատոգրաֆում, իսկ Մոնրոյի կերպարը, որը կանգնած է մետրոյի ճաղավանդակի վրա քամուց ծածանվող այդ զգեստով, նկարագրվում է որպես 20-րդ դարի ամենանշանակալի կերպարներից մեկը։


== Պատմություն ==
Մինչ այն, երբ կոստյումների դիզայներ Ուիլյամ Տրավիլան սկսեց համագործակցել Մերիլինի Մոնրոյի հետ, նա արժանացել էր «Օսկարի» «Կոստյումների լավագույն դիզայն» անվակարգում «Դոն Ժուանի արկածները» ֆիլմի համար։ Առաջին անգամ Տրավիլան սկսել է աշխատել Մոնրոյի հետ 1952 թվականին, երբ նկարահանվել է «Կարելի է մտնել առանց թակոցի» ֆիլմում։ Այդ ժամանակ նա 20th Century Fox-ի կոստյումների բազմաթիվ դիզայներներից մեկն էր։ Տրավիլան հագուստներ էր ստեղծել Մերիլինի ութ ֆիլմերի համար և, համաձայն իր սեփական հաստատմամբ, նրա հետ կարճատև սիրային հարաբերությունների մեջ էր գտնվում։ 1955 թվականին նա երեկոյան սպիտակ զգեստ է ստեղծել Մոնրոյի համար, որը մինչև իր կյանքի վերջ մնացել է իր ամենահայտնի աշխատանքը։  Սակայն, համաձայն լրագրող Դիանա Վրիլանդի փաստերի և Դեյլ Մաքոնաթիի քննադատության՝ Տրավիլան այդ զգեստի դիզայները չէր, և իրականում նա ձեռք էր բերել դա պատրաստի վիճակով։ Ինքը Տրավիլան միշտ հերքում էր այդ փաստերը։


== Ծանոթագրություններ ==
Կանակաչևո

Կանակաչևո (ռուս.՝ Канакачево, բաշկիրերեն՝ Ҡанаҡас), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 107 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպինտարիսկոպ

Սպինտարիսկոպ կամ սպինթարիսկոպ (հունարենից σπινθήρα - կայծ և σκοπέω - նայում եմ, հետևում եմ), ալֆա-մասնիկների անմիջական դիտման ու հաշվման ցուցադրական սարք։ Բաղկացած է առկայծող նյութով պատված էկրանից, որը տեղադրվում է անլուսաթափանց խողովակի հատակին, և մասնիկների աղբյուրից, որը տեղադրվում է անմիջապես էկրանի առջև։ էկրանին ընկնող յուրաքանչյուր ալֆա-մասնիկ առաջ է բերում լույսի թույլ բռնկում՝ սցինտիլյացիա, որը դիտվում է խոշորացույցով։
Միավոր ժամանակում սցինտիլյացիաների թվով կարելի է հաշվել հետազոտվող փորձանմուշի ակտիվությունը։ Գիտական հետազոտություններում կիրառվում է ավելի կատարելագործված սարք՝ սցինտիլյացիոն հաշվիչ։
(8087) Կազուտակա

(8087) Կազուտակա (անգլ.՝ Kazutaka), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 29-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,568093 ա. մ., առավելագույնը մոտենում է 2,1956 ա. մ. հեռավորության վրա և հեռանում 2,9406 ա. մ.։ Արեգակի շուրջ մեկ ամբողջական պտույտ է կատարում 1503,19 երկրային օրվա ընթացքում, իր ուղեծրով շարժվելով միջինում 0,23949 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8087) Կազուտակա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վրաստանի կենդանական աշխարհ

Վրաստանը երկիր է Հարավային Կովկասում, Սև ծովի արևելյան ափին։ Վրաստանի ռելիեֆում զուգակցվում են բարձրլեռնային, միջին բարձրության լեռնային, բլրա-նախալեռնային, դաշտավայրա-հարթավայրային, սարահարթային և սարավանդանման ռելիեֆի ձևերը։
Վրաստանի կենդանական աշխարհը կազմված է միջերկրածովյան և կենտրոնաասիական տեսակներից։ Մեծ Կովկասի ալպիական գոտում հանդիպում են Կովկասյան էնդեմիկ լեռնային այծը, քարայծը, կովկասյան լեռնային հնդկահավը, բեզոարյան այծը, անտառներում՝ գորշ արջը, ազնիվ եղջերուն, այծյամը, լուսանը, գայլը, աղվեսը, նապաստակը են։
Կենդանական և բուսական աշխարհի պահպանման համար ստեղծվել են 15 (այդ թվում՝ Լագոդեխի, Բորժոմի, Ռիցայի) արգելանոցներ։


== Էկոհամակարգ ==
Վրաստանը ունի հարուստ և բազմազան էկոհամակարգ։ Ամենատարածված կաթնասունները դրանք գայլերը, աղվեսները, եղնիկները, արջերը և վարազներն են։ Եզրային որոշ արգելոցներում և ազգային պարկերում քիչ քանակությամբ տարածված են ընձառյուծները, որոնք համարվում են Հարավային Կովկասում հանգած տեսակներ։ Վրացի կենդանաբանների և բնապահպանների խումբը, 2001 թվականին Սև ծովի հարակից տարածքներում հայտնաբերելով ընձառյուծ ճշտեց այն տեսակետը, որ նրանք Հարավային Կովկասի վերացած տեսակներ են։
Վրաստանում ապրում է հազվադեպ հանդիպող տեսակներից Կասպից վագր, բայց կան նաև այլ տեսակներ, օրինակ՝ ամերիկյան ջրարջ (Հյուսիսային Ամերիկայի կենդանատեսակ) և ենոտանման շունը (Մերձավոր Արևելքի կենդանատեսակ)։
Վրաստանի մերձծովյան ափերին, մասնավորապես Սև ծովի ավազանում հանդիպում են երեք տեսակի դելֆիններ՝ սպիտակակող դելֆին, աֆալինա կամ հսկա դելֆին և ծովային խոզ։ Բացի այդ, 1939 թվականին Բաթում քաղաքի շրջակայքում հայտնաբերվել են նաև փոկեր։


== Կենսաբազմազանություն ==


==== Ողնաշարավորներ ====
Դաս կաթնասուններ՝ Վրաստանում հանդիպում են 109 տեսակի կաթնասուն.
Դաս` թռչուններ՝ հանդիպում է ավելի քան 330 տեսակ.
Թռչունների տեսակներ։ վարդագույն սարյակ, պարսկական սոխակ, մարգագետնային աքար, լեռնային կաքավ, փասիան, կովկասյան ցախաքլոր, լեռնային հնդկահավ, լոր, մեծ արոս, սովորական արոս, թուրաջ, սապսան, քարարծիվ, գերեզմանի արծից, ճահճային մկնաբազե, փոքր ճերմակաբազե, սովորական լալկան բազե, արտույտաբազե, արծվառյուծ, բու և այլն։
Վրաստանում հանդիպում են 52 տեսակի սողուններ, 3 տեսակի կրիաներ, 27 տեսակի մողեսներ և 23 տեսակի օձեր (3 տեսակի էնդեմիկ օձեր և 12 տեսակի էնդեմիկ մողեսներ).
Հանդիպում են 13 տեսակի երկկենցաղներ (մեկ տեսակի դոդոշ, 3 տեսակի գորտ և 4 տեսակի տրիտոններ ու սալամանդրեր)։
Վրաստանի ջրերում հանդիպում են 84 տեսակի ձկներ.


==== Անողնաշարավորներ ====
Վրաստանի տարածքում հանդիպում են ավելի քան 11,000 անողնաշարավորներ

Հոդվածոտանիներ՝ ավելի քան 9 150 տեսակի.
Միջատներ՝ 8 230 տեսակի.
Սարդակերպեր


== Ծանոթագրություններ ==
Աիպավլոս

Աիպավլոս, լեռ Հայկական լեռնաշխարհում, Պոնտական լեռնաշղթայում, Տրապիզոն քաղաքի շրջանում, Սուլթան Մուրադ լեռան հարավային կողմում։


== Ծանոթագրություններ ==
Ամանովո (գյուղ, Վետլուժսկի շրջան)

Ամանովո (ռուս.՝ Аманово), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալ Հորֆորդ

Ալֆրեդ Ջոել Հորֆորդ Ռեյնոսո (անգլ.՝ Alfred Joel Horford Reynoso, հունիսի 3, 1986(1986-06-03), Puerto Plata, Դոմինիկյան Հանրապետություն), բահամական ծագումով դոմինիկանացի պրոֆեսիոնալ բասկետբոլիստ, կենտրոնական և ծանր հարձակվող։ Ներկա պահին հանդես է գալիս Բասկետբոլի ազգային ասոցիացիայի (NBA) «Բոստոն Սելտիքս» ակումբում։
Համալսարանային առաջնությունում ներկայացրել է Ֆլորիդայի համալսարանը՝ հանդիսանալով համալսարանային թիմի մեկնարկային կենտրոնականը։ Թիմի կազմում հաղթել է NCAA առաջնությունը 2006 և 2007 թվականներին։ Ընտրվել է «Ատլանտա Հոքսի» կողմից՝ 2007 թվականի Բասկետբոլի ազգային ասոցիացիայի դրաֆթի առաջին ռաունդի երրորդ ընտրությամբ՝ հաջորդելով Քևին Դյուրանտին։
NBA-ում անցկացրած տարիների ընթացքում Հորֆորդը 5 անգամ ճանաչվել է աստղ, ինչպես նաև ընդգրկվել «All-NBA» խորհրդանշական հավաքականներում։
Ամուսնացած է համերկրացի երգչուհի և «Միսս Տիեզերք 2003» գեղեցկության մրցույթի հաղթող Ամելիա Վեգայի հետ։


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում Archived 2010-08-15 at the Wayback Machine.
ESPN էջը
Խալար

Խալար, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 18-19 կմ հարավ։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Յունոստ (այլ կիրառումներ)

Յունոստ, կարող է վերաբերել՝

Յունոստ - ֆուտբոլային մարզադաշտ Կոմսոմոլսկ քաղաքում
Յունոստ - գյուղ Ռուսաստանի Բաշկորտոստան հանրապետության Շարանսկի շրջանի կազմում
Գուգուտիանթկարի

Գուգուտիանթկարի (վրաց.՝ გუგუტიანთკარი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Գորիից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 144 մարդ։


== Ծանոթագրություններ ==
Electronic Entertainment Expo 2012

«Electronic Entertainment Expo 2012» («E3 2012»), միջազգային 18-րդ համակարգչային խաղերի ցուցահանդես։ E3-ը հարվում է ամենամյա առևտևային ցուցահանդես համակարգչային խաղերի արտադրության մեջ և անց է կացվում Entertainment Software Association կազմակերպության կողմից։ Е3 2012-ը անց է տեղի ունեցել 2012 թվականի հունիսի 5-ից 7-ը ընկած հատվածում Los Angeles Convention Center-ում։ E3-ը շատ ծրագրավորողների կողմից օգտագործվում է նոր խաղերի և խաղային սարքրի ցուցադրման համար։ Ցուցահանդեսը հեռարձակվել է Spike հեռուստալիքով, ինչպես նաև առցանց համակարգիչների և բջջային սարքերի համար։


== Պրեսս-կոնֆերանսներ ==
Մինչ շոուն, որոշ ընկերություններ կատարեցին հայտարարություններ իրենց արտադրանքների մասին։


=== Konami ===
Konami-ին իր պրեսս-կոնֆերանսը անց կացրեց 2012 թվականի մայիսի 31-ին։


=== Microsoft ===
Microsoft-ը իր պրեսս-կոնֆերանսը անց կացրեց հունիսի 4-ին Galen Center-ում։ Այն հայտնի էր «Xbox: Entertainment Evolved» անունով։ Պրեսս-կոնֆերանսը հեռարձակվեց Spike հեռուստալիքով։
Կոնֆերանսի ընթացքում ցուցադրվեցին խաղերից կադրեր՝ Halo 4, Call of Duty: Black Ops II, և Resident Evil 6։ Ինչպես նաև ընկերության նոր խաղեր՝  Tomb Raider, Forza Horizon, South Park: The Stick of Truth և շատ այլ խաղեր։


=== Electronic Arts ===
Electronic Arts-ը իր պրեսս-կոնֆերանսը անց կացրեց հունիսի 5-ին։ Պրեսս-կոնֆերանսի ընթացքում ցուցադրվեցին այնպիսի խաղեր ինչպիսիք են՝ Crysis 3, Dead Space 3, Medal of Honor: Warfighter, Need For Speed: Most Wanted և SimCity։


=== Ubisoft ===
Ubisoft-ի պրեսս-կոնֆերանսը տեղի ունեցավ հունիսի 5-ին և ցուցադրվեցին հետևյալ խաղերը՝  Assassin's Creed III, Far Cry 3, Just Dance 4, Rayman Legends, Tom Clancy's Splinter Cell: Blacklist, Watch Dogs և ZombiU։


=== Sony ===
Sony-ին պրեսս-կոնֆերանսը անց կացրցեց Los Angeles Memorial Sports Arena-ում հունիսի 5-ին։ Sony-ին ներկայացրեց խաղեր PlayStation 3-ի համար՝ God of War: Ascension, PlayStation All-Stars Battle Royale, The Last of Us, Assassin's Creed III և Far Cry 3։ Ինչպես նաև ընկերությունը հայտարարեց Beyond: Two Souls խաղի ստեղծման մասին։


=== Nintendo ===
Nintendo-ի պրեսս-կոնֆերանսը տեղի ունեցավ հունիսի 5-ին։ Նրանում ցուցադրվեցին այնպիսի նախագծեր, ինչպիսիք են՝ Pikmin 3, New Super Mario Bros. U, Batman: Arkham City: Armored Edition, Scribblenauts: Unlimited, ZombiU և այն։


== Հայտնի ընկերությունների ցանկ ==
Ընկերությունների ցանկ, որոնց ապրանքները ավելի վառ, և հայտնի ներկայացվեցին E3 2012-ի ժամանակ։ 


== Հայտնի խաղերի ցանկ ==
Հայտնի խաղերի ցանկ, որոնք ներկայացվել են E3 2012-ի ընթացքում։


== Ծանոթագրություններ ==


== Հղղումներ ==
Е3-ի պաշտոնական կայք(անգլ.)
Ռոդնիկովո (այլ կիրառումներ)

Ռոդնիկովո, կարող է վերաբերել՝

Ռոդնիկովո - ավան, Ուկրաինայի Դոնեցկի մարզի Ստարոբեշևսկի շրջանում
Ռոդնիկովո - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Ինիրգա (գետ)

Ինիրգա  (ռուս.՝ Ынырга ), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Սարակոպշա գետի ձախ ափին 28 կմ հեռավորության վրա։ Գետի երկարությունը՝ 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100212115100000212
Հիդրոլոգիական ուսումնասիրությունների կոդը -  115100021
Ավազանի կոդը -  13.01.01.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(1237) Ժենեվյեվ

(1237) Ժենեվյեվ (անգլ.՝ Genevieve), աստերոիդ աստերոիդների հիմնական գոտում։ Հայտնաբերվել է 1931 թվականի դեկտեմբերի 2-ին Գայ Ռեյսի կողմից Ալժիրում։
Միջին հեռավորությունը Արեգակից կազմում է 2,611497 ա. մ., առավելագույնը մոտենում է 2,4069 ա. մ. հեռավորության վրա և հեռանում 2,8161 ա. մ.։ Արեգակի շուրջ մեկ ամբողջական պտույտ է կատարում 1541,46 երկրային օրվա ընթացքում, իր ուղեծրով շարժվելով միջինում 0,233545 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1237) Ժենեվյեվ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վորմսի համաձայնագիր

Վորմսի համաձայնագիր, դրա ստորագրմամբ ավարտվեց կայսրության և պապության միջև երկար ժամանակ փոփոխակի հաջողություններով ընթացող պայքարը։ Համաձայնագիրը կնքեցին Հենրիխ V-ը և Կալիքստոս II պապը։
Վորմսի համաձայնագիրը կարգավորում էր եպիսկոպոսների ընտրությունները։ Սահմանվում էին ընտրությունների տարբեր համակարգեր կայսրության տարբեր մարզերում։ Գերմանիայում եպիսկոպոսները պետք է ընտրվեին հոգևորականության կողմից կայսեր առաջադրմամբ, որին նաև պատկանում էր վճռական խոսքը մի քանի թեկնածուների առկայության դեպքում։ Կայսրը կատարում էր աշխարհիկ ինվեստիտուրան` գայիսոնի հանձնումը, որը խորհրդանշում էր իշխանություն եպիսկոպոսական հողերի նկատմամբ։ Աշխարհիկ ինվեստիտուրային հաջորդում էր պապի կամ նրա պատվիրակի կողմից իրականացվող հոգևոր ինվեստիտուրան` եպիսկոպոսի հոգևոր իշխանությունը խորհրդանշող մատանու և գավազանի հանձնումը։ Իտալիայում և Բուրգունդիայում եպիսկոպոսների ընտրությունները պետք է տեղի ունենային առանց կայսրի կամ նրա ներկայացուցիչների մասնակցության։ Ընտրված նոր եպիսկոպոսը հաստատվում էր պապի կողմից։ Դրանից վեց ամիս անց կայսրը կատարում էր ինվեստիտուրա՝ գայիսոնի հանձնումով։ Սա փաստորեն ձևական ակտ էր. խորտակվում էր կայսերական եկեղեցու համակարգը Իտալիայում և Բուրգունդիայում։ Իսկ Գերմանիայում պապը և կայսրը գալիս էին փոխհամաձայնության, որով խախտվում էին օտտոնյան եկեղեցական քաղաքականության արմատական սկզբունքները։


== Ծանոթագրություններ ==
Իգերա դե Կալատրավա

Իգերա դե Կալատրավա (իսպ.՝ Higuera de Calatrava), բնակավայր և մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Բոլիշոյ Խաեն պրովինցիայում։ Տարածքը կազմում է 39 կմ2։ Բնակչությունը՝ 657 մարդ (2010 թվականի տվյալներով)։ Պրովինցիայի վարչական կենտրոնից գտնվում է 48 կմ հեռավորության վրա։


== Արտաքին հղումներ ==
Պաշտոնական կայք
Página oficial del Ayuntamiento de Higuera de Calatrava
Página personal sobre Higuera de Calatrava
Մարիամ Կախելիշվիլի

Մարիամ Կախելիշվիլի (վրաց.՝ მარიამ კახელიშვილი, հոկտեմբերի 9, 1995, Ծղնեթ, Վրաստան), վրացի երաժիշտ և կիթառահար։
2010 թվականին մասնակցել է «բառերի րոպե» երաժշտական մրցույթի վրացական տարբերակին և գրավել է երրորդ հորիզոնականը։
Նաև 2010 թվականին ներկայացրել է Վրաստանը Բելառուսի մայրաքաղաք Մինսկում տեղի ունեցող Մանկական Եվրատեսիլ երգի մրցույթում և գրավել չորրորդ հորիզոնականը տասնչորս երկրներից։


== Տե՛ս նաև ==
Մանկական Եվրատեսիլ երգի մրցույթ 2010
Վրաստանը Մանկական Եվրատեսիլ երգի մրցույթում


== Ծանոթագրություններ ==
Adventure of a Lifetime

«Adventure of a Lifetime»` բրիտանական Coldplay ռոք խմբի երգը, թողարկված 2015 թվականի նոյեմբերի 6-ին, որպես առաջին սինգլ իրենց յոթերորդ A Head Full of Dreams ստուդիական ալբոմի համար։


== Պատմություն ==
Երգը դրական արձագանքներ է ստացել երաժշտական քննադատների և ինտերնետ հրատարակությունների կողմից` The Upcoming, Idolator: Rolling Stone ամսագիրը «Adventure of a Lifetime» երգը ներառել է 2015 թվականի լավագույն 50 երգերի ցանկի՝ (50 best songs of 2015) 41-րդ հորիզոնականում։


== Երաժշտական տեսահոլովակ ==
Տեսահոլովակը ներկայացնում է պարող շիմպանզեների համակարգչային պատկերը։ Պաշտոնական երաժշտական տեսահոլովակը նկարահանվել է Mat Whitecross ռեժիսորի կողմից, ով երկար տարիներ համագործակցում է խմբի հետ։ Տեսահոլովակի թողարկումը կայացել է 2015 թվականի նոյեմբերի 27-ին։ Հայեցակարգը և սյուժեն մշակել են խմբի ֆրոնտմեն Քրիս Մարտինը և բրիտանացի կինոէքսպերտ, կինոռեժիսոր և դերասան Էնդի Սերքիսը։ Տեսահոլովակի ստեղծման համար պահանջվել է 6 ամիս։
The Guardian թերթի տվյալների համաձայն՝ տեսանյութը նկարահանվել է The Imaginarium Studios ստուդիայում, որտեղ ավելի վաղ արդեն ստեղծվել են մարտաֆիլմի նոր սերիաներ՝ կապիկների մոլորակի ապստամբությունը և ֆիլմերի առանձին մասեր՝ Վրիժառուները։ Ալտրոնի դարաշրջանը և Աստղային պատերազմներ։ Էպիզոդ VII։ Ուժի արթնացում։


== Մշակույթում ==
2015 թվականի դեկտեմբերի 29-ին երգը հասանելի է դարձել երաժշտական համակարգչային տեսախաղ՝ Rock Band: Rock Band 4-ի նոր սերիայում։


== Չարթեր ==


== Հավաստագրում ==


== Ծանոթագրություններ ==


== Արտաքին հղումներ ==
 «Adventure of a Lifetime»  (940 միլիոնից ավել դիտում)
Դամոդարա Մենոն

Դամոդարա Մենոն (մալայալամ՝ കെ.എ. ദാമോദര മേനോൻ, հունիսի 10, 1906(1906-06-10), Karumallur Grama Panchayat, Հնդկաստան - նոյեմբերի 1, 1980(1980-11-01)), հնդիկ պետական և քաղաքական գործիչ, լրագրող և գրող, Հնդկաստանի անկախության համար պայքարի մասնակից, Մահաթմա Գանդիի կողմնակից։


== Կենսագրություն ==
Դամոդարա Մենոնը ծնվել է 1906 թվականի հունիսի 10-ին Կարումալուրում, Բրիտանական Հնդկաստան՝ ոչ հարուստ ընտանիքում։ Դամոդարայի հայրը մահացել է նրա ծննդից քիչ հետո։ Տարրական և միջնակարգ կրթությունը ստացել է Պարավուրում, բայց ավարտել է Տրիվանդրամում, որտեղ աշխատել է նրա եղբայրը։ 1926 թվականին ստացել է բակալավրի աստիճան, որից հետո տեղափոխվել է Բիրմա (այն ժամանակ ինչպես Հնդկաստանը գտնվում էր բրիտանականան վերահսկողության ներքո և մտնում է Բրիտանական Հնդկաստանի կազմում), որտեղ միջնակարգ դպրոցում սկսել է աշխատել որպես ուսուցիչ։ Այնուհետև Ռանգունի համալսարանում ուսուցիչի դիպլոմ է ստացել և ուղևորվել Բիրմայի հարավ, որտեղ դասավանդել է բարձրագույն դպրոցում։ Դրանից հետո մինչև 1930 թվականը աշխատել է Հնդկաստանի հարավային և կենտրոնական մասերում գտնվող խոշոր քաղաքներում, այդ թվում Կալակաթայում, Բիհարում, Սուրայում, Մումբայում։ Այդ ժամանակ հետաքրքրվել է Հնդկաստանի անկախության մտքով և սկսել է մասնակցել շարժմանը։
1930 թվականին առաջին անգամ ձերբակալվել է բրիտանական կառավարությունների կողմից, որից հետո բանտարկության մեջ է գտնվել Կոիմբատուրում։ 1932 թվականին կրկին ձերբակալվել է վեց ամսով և պահվել Ալիպուրի բատնում։ 1933 թվականին ազատ արձակվելուց հետո որոշել է զբաղվել լրագրությամբ և միաժամանակ ստանալ իրավաբանական կրթություն։ Իրականացրել է այդ երկու մտադրությունները՝ 1935 թվականին իրավունքի բակալավրի աստիճանով ավարտելով Տիրուվանանտապուրամի քոլեջը և 1936 թվականին «സമദർശി» («Սամադարշի») թերթում դառնալով խմբագիր։ Մեկ տարի անց դարձել է «മാതൃഭൂമി» («Մատհրուբհումի») թերթի խմբագիր, որից հետո աշխատել է նրանում 14 տարի, սակայն 1948 թվականին դադարել է լինել գլխավոր խմբագիր։ 1940 թվականին գրել է քաղաքական հոդված, որը վերաբերվում էր Կիրբիի դեպքին։ 1942 թվականին եղել է Հնդկական ազգային կոնգրեսի կոմիտեի քարտուղար՝ ապրելով Տրավանկորում և լինելով քաղաքային խորհրդարանի պատգամավոր։ Իր քաղաքական և լրագրական գործունեությամբ համար, որը կրում էր հակաբրիտանական բնույթ, օգոստոսին կրկին ձերբակալվել է։ Բանտարկության մեջ է մնացել մինչև 1945 թվականի հունիսը։
1945 թվականից մինչև 1957 թվականը կրկին եղել է Կոնգրեսի կոմիտեի քարտուղար, 1955 թվականից՝ առաջին քարտուղար, իսկ 1957 թվականին ընտրվել է Կերալա-Պրադեշում Կոնգրեսի կոմիտեի նախագահ։ 1949 թվականին ընտրվել է Հնդկաստանի ժամանակավոր խորհրդարան։ 1952 թվականից մինչև 1955 թվականը եղել է Հնդկաստանի խորհրդարանի ստորին պալատի՝ Լոկ սաբհայի պատգամավոր։ 1960 թվականից մինչև 1964 թվականը երկրի երկու կառավարություններում զբաղեցրել է արդյունաբերության նախարարի պաշտոնը։ Պետական ծառայությունից թոշակի է անցել միայն 1978 թվցականի հունիսին։ Գրել է մի քանի գրքեր, այդ թվում ինքնակենսագրություն։
Դամոդարա Մենոնը մահացել է 1980 թվականի նոյեմբերի 1-ին Դելիում՝ 74 տարեկան հասակում։


== Ծանոթագրություններ ==


== Արտաքին հղումներ ==
Դամոդարա Մենոնի էջը Լոկ սաբհայի կայքում
Ալֆոնսո Հերերա

Ալֆոնսո «Պոնչո» Հերերա (անգլ.՝ Alfonso "Poncho" Herrera, ՄՀԱ [alˈfonso eˈreɾa]), ի ծնե՝ Ալֆոնսոն  Հերերա Ռոդրիգես (անգլ.՝ Alfonso Herrera Rodríguez, օգոստոսի 28, 1983(1983-08-28), Մեխիկո, Մեքսիկայի Միացյալ Նահանգներ), մեքսիկացի դերասան և երգիչ։


== Կենսագրություն ==

Ծնվել է Մեխիկո քաղաքում։ Ունի ավագ եղբայր (Ալեհանդրո) և կրտսեր եղբայր (Օսկար)։ Սովորել է «Էրդոն» ակադեմիայում, որը էքստրա դասի հեղինակավոր բրիտանական դպրոց է (այնտեղ տարբեր ժամանակահատվածներում սովորել են Գաել Գարսիա Բերնալը և Խիմենա Սարինյանան) և ավարտել է ուսումը 2002 թվականին։ Ցանկացել է դառնալ օդաչու և ավիացիոն դպրոց ընդունվելու համար պատրաստվել է տեղափոխվել Տեխաս նահանգի Սան Անտոնիո քաղաք։ Սակայն մտափոխվել է և ընդունվել է դերասանական կրթության կենտրոն, որը պատկանել է լատինամերիկյան մեդիակոնգլոմերատ «Televisa»-ին։


=== Անձնական կյանք ===
2016 թվականին ամուսնացել է Դիանա Վասկեսի հետ։ Զույգն ունի երկու որդի, Դանիելը, որը ծնվել է 2016 թվականի սեպտեմբերի 22-ին և Նիկոլասը, որը ծնվել է 2020 թվականի սեպտեմբերի 22-ին։


== Ֆիլմագրություն ==


== Ծանոթագրություններ ==


== Արտաքին հղումներ ==
պաշտոնական կայքէջ(անգլ.)
Ալֆոնսո Հերերա (անգլ.) Internet Movie Database կայքում
Ալֆոնսո Հերերա Թվիթթերում
Ալֆոնսո Հերերա Ինստագրամում
Ֆելիպե Լուիս

Ֆելիպե Լուիս (բրետոներեն՝ Filipe Luís Kasmirski, ծնվ. 1985 թ., օգոստոսի 9-ին, Ժարագուա-դու-Սուլ, Սանտա-Կատարինա, Բրազիլիա), բրազիլացի ֆուտբոլիստ, լեհական ծագմամբ, Չելսիի և Բրազիլիայի հավաքականի ձախ պաշտպան։


== Ակումբային Կարիերա ==
Ֆելիպե Լուիս Կամսերսկին ծնվել է բրազիլական մունիցիպալիտետ Ժարագուա-դու-Սուլում, Սանտա-Կատարինա նահանգում։ Ֆելիպեն ունի լեհական ծագում, որովհետև նրա նախնիները գաղթել էին Լեհաստանից, դեռևս 1891 թվականին։ Ֆելիպեն եղել է «Ֆիգեյռենսեյի» ֆուտբոլային դպրոցի սան։ Խաղացել է հիմնական կազմում և անցակցրել 24 խաղ, խփելով 1 գնդակ։ 2004 թվականին Ֆելիպեն վարձավճարով տեղափոխվում է Ամստերդամի «Այաքս»։ Բայց հիմնական կազմում խաղալ նրան երբևիցե բախտ չվիճակվեց։ 2005 թվականի օգոստոսի 18-ին Ֆելիպեն պայմանագիր կնքեց ուրուգվայական «Ռենտիստասի» հետ, որտեղից էլ վարձավճարով տեղափոխվեց իսպանական «Ռեալ Մադրիդ»։ Ֆելիպեն ամբողջ մեկ տարին խաղաց «Ռեալ Մադրիդ Կաստիլիայում»՝ սերուցքայինների երկրորդ թիմում։ Վարձավճարից վերադառնալով, նա կրկին վարձավճարով տեղափոխվեց իսպանական թիմ, բայց այս անգամ Դեպորտիվո Լա Կորունյա։ Դեպորտիվոյում անկացնելով լավ մրցաշրջան, իսպանական ակումբը որոշում է վարձել նրան ևս մեկ մրցաշրջան։ 2008 թվականի հունիսի 10-ին Դեպորտիվոն 2,2 միլիոն եվրոյով գնում է Ֆելիպե Լուիսին նրա հետ և նրա հետ կնքում 5 տարվա պայմանագիր։ Դառնալով ակումբի լիարժեք ֆուտբոլիստ, Ֆելիպեն դարձավ թիմի եզակի ֆուտբոլիստը ով անցկացրել էր 38 խաղ միայն Պրիմերայում։ Ֆելիպեն նաև աչքի ընկավ իր 2 խփած գնդակներով։ 2010 թվականի հունվարի 23-ին «Ատլետիկ Բիլբաոյի» դեմ հանդիպման ժամանակ, դարպասապահ Գորկա Իրայզոզ հետ բախումից հետո, Ֆելիպեն ստացավ ծանր վնասվածք։ 2010 թվականի հունիսի 23-ին «Դեպորտիվոն» և «Ատլետիկո Մադրիդը» պայմանավորվեցին Ֆելիպե Լուիսի տեղափոխման հարցով։ Տրանսֆերի գինը կազմեց 7,5 միլիոն եվրո։


== Հանդես գալու վիճակագրություն ==


=== Միջազգային վիճակագրություն ===


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ֆուտբոլիստի պռոֆիլը Archived 2015-04-20 at the Wayback Machine. Chelsea-fc.ru կայքում (ռուս.)
Ֆուտբոլիստի պռոֆիլը Chelseafc.com կայքում (անգլ.)
Ֆուտբոլիստի պռոֆիլը Archived 2015-06-05 at the Wayback Machine. Fifa.com կայքում (անգլ.)
Ֆուտբոլիստի պռոֆիլը Worldfootball.net կայքում (անգլ.)
Ֆուտբոլիստի պռոֆիլը կայքում Football-lineups.com (անգլ.)
(4554) Ֆանինկա

(4554) Ֆանինկա (անգլ.՝ Fanynka), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 28-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,187186 ա. մ., առավելագույնը մոտենում է 2,8057 ա. մ. հեռավորության վրա և հեռանում 3,5687 ա. մ.։ Արեգակի շուրջ մեկ ամբողջական պտույտ է կատարում 2078,31 երկրային օրվա ընթացքում, իր ուղեծրով շարժվելով միջինում 0,173218 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4554) Ֆանինկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յուրչենկովսկի գյուղական խորհուրդ (Վոլչանսկի շրջան)

Անվան այլ կիրառումների համար տե՛ս՝ Յուրչենկովսկի գյուղական խորհուրդ (այլ կիրառումներ)Յուրչենկովսկի գյուղական խորհուրդ  (ուկրաիներեն՝ Юрченківська сільська рада), Ուկրաինայի Խարկովի մարզի Վոլչանսկի շրջանում։
2001 թվականի տվյալներով Յուրչենկովսկի գյուղական խորհրդում բնակվում էր 1093 մարդ։ Բնակավայրը զբաղեցնում է 38.06 կմ² տարածք։ Բնակչության խտությունը կազմում էր 28.72 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Արդեննո

Արդեննո  (իտալերեն՝ Ardenno), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը կազմում է 3120մարդ, բնակչության խտությունը կազմում է 184 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 23011, հեռախոսային կոդ՝00342:


== Ծանոթագրություններ ==


== Արտաքին հղում ==
http://www.cmmorbegno.it/ardenno.html Archived 2007-10-09 at the Wayback Machine.
Բրին (այլ կիրառումներ)

Բրին, կարող է վերաբերել՝

Բրին - գյուղ Ուկրաինայի Իվանո-Ֆրանկովսկի մարզի Գալիչի շրջանում
Բրին - գյուղ Ռուսաստանի Կալուգայի մարզի Դումինիչսկի շրջանի կազմում
Լիննուսե (գյուղ, Լեիսի շրջան)

Անվան այլ կիրառումների համար տե՛ս՝ ԼիննուսեԼիննուսե (էստ․՝ Linnuse), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բարկի (Իտալիա)

Բարկի (իտալերեն՝ Barchi), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 997 մարդ (2008 թվականի տվյալներով), բնակչության խտությունը՝ 58 մարդ/կմ²։ Տարածքը կազմում է 17 կմ²։ Փոստային ինդեքս՝ 61030։ Հեռախոսային կոդ՝ 0721։
Կոմունայի հովանավորն է Սանտ Ուբալդոն։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0721 97152
Էլ-փոստ։ comune.barchi@provincia.ps.it
Պաշտոնական կայք։ http://www.comune.barchi.pu.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լիքվիդամբար խեժատու

Լիքվիդամբար խեժատու (լատ.՝ Liquidambar styraciflua), համամելազգիների ընտանիքի, լիքվիդամբար ցեղի բույս։


== Նկարագրություն ==
Ծառ է՝ մինչև 45 մ բարձրությամբ, ուղիղ, սլացիկ բնով, որի տրամագիծը հասնում է 120-150 սմ-ի, նեղ, ձվաձև սաղարթով։ Երիտասարդ ընձյուղները սկզբում ծածկված են ելունդավոր, շիկավուն մազիկներով, ավելի ուշ՝ թևանման ելուստներով, կարմրագորշավուն են։ Բնի կեղևը խոր-ակոսավոր է, մուգ մոխրավուն։ Տերևները 5-7 խոր թաթաբլթակավոր են, 10-18 սմ երկարությամբ, փայլուն, վերևից մուգ կանաչ, ներքևից՝ ավելի բաց գույնի, աշնանը ստանում են մուգ մոռագույն գունավորում։ Բլթակները երկարավուն-եռանկյուն են, սրածայր, մանր-ատամնաեզր։ Տերևակոթունները հասնում են 6-18 սմ երկարության։ Տերևակիցները մանր են։ Առէջային ծաղիկները հավաքված են ծայրային ողկույզներում, ծածկված շիկավուն մազմզուկներով։ Վարսանդայինները հավաքված են միայնակ, դեպի ցած հակված գլխիկներում։ Պտղաբույլերը գնդաձև են, 2,5-3,5 սմ տրամագծով և ծառի վրա պահպանվում են ողջ ձմռան ընթացքում։


== Տարածվածություն ==
Տարածված է Հյուսիսային Ամերիկայում՝ Ֆլորիդա, Օհայո, Ինդիանա, Օկլահոմա, Միսսիսիպի գետի ստորին հոսանքներում, Կենտրոնական և Հարավային Մեքսիկայի լեռներում և Գվատեմալայում, ցածրադիր, շրով ամեն տարի ողողվող տեղամասերում։ Պահանջում է սննդանյութերով հարուստ, չափավոր խոնավ, ստրուկտուրային հողեր։ Բազմանում է սերմերով, որոնք տրատիֆիկացիայի կարիք են զգում։ Հայաստան է ներմուծվել 30-ական թվականներին և մշակվել է Երևանի կանաչ գոտում, որտեղ պաշտպանված վայրերում լավ է աճում, հազվադեպ է ցրտահարվում և աչքի է ընկնում դեկորատիվ բարձր ատկանիշներով։ ճրաշալի է աճում Իջևանի, դենդրարիում, որտեղ բոլորովին չի ցրտահարվում, առատորեն ծաղկում և պտղաբերում է։ Խորհուրդ է տրվում լայնորեն օգտագործել Հայաստանի մերձարևադարձային շրջաններում։ Արարատյան դաշտի տաք միկրոշրջաններում կարելի է մշակել սահմանափակ քանակությամբ։


== Կիրառություն ==
Բնափայտը կարմրագորշավուն է, ծանր, ամուր, օգտագործվում է զենքերի փայտյա մասերը պատրաստելու, կահույքի, տարայի, լավագույն ֆաներայի արտադրությունում, թղթի արդյունաբերության, ինչպես նաև վագոնաշինության և ինքնաթիռաշինության բնագավառում։ Հայաստանում արդյունաբերական կիրառում չունի։


== Ծանոթագրություններ ==
Վալերի Կազաեշվիլի

Վալերի Կազաեշվիլի (վրաց.՝ ვალერი ყაზაიშვილი հունվարի 29, 1993(1993-01-29), Օզուրգեթ, Վրաստան), վրացի ֆուտբոլիստ, կիսապաշտպան։ «Վիտես» և «Լեգիա» ակումբների կիսապաշտպան։


== Խաղացողի կարիերան ==
Ավարտել է Թբիլիսիի «Սաբուրթալո» ֆուտբոլի ակադեմիան։ Նա անցկացրել է երկու մրցաշրջան Վրաստանի ֆուտբոլի առաջնությունում։ 2011 թվականին նա 3 տարվա պայմանագիր կնքեց հոլանդական «Վիտես» ակումբի հետ։ 2016-2017 մրցաշրջանում վարձավճարով հանդես է եկել լեհական «Լեգիայի» կազմում։


== Կարիերան հավաքականում ==
2010 թվականից Կազեշվիլին հրավիրվում է Վրաստանի տարբեր տարիքային խմբերի հավաքականներ։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Պողոս առաքյալի երկրորդ նամակը Տիմոթեոսին

Պողոս առաքյալի երկրորդ նամակը Տիմոթեոսին (Բ Թուղթ առ Տիմոթեոս), Նոր Կտակարանի մաս կազմող գիրք, Պողոս առաքյալի Հովվական նամակներից մեկը։


== Գրության վայրը և թվականը ==
Տիմոթեոսին ուղղված երկրորդ նամակը գրված է Հռոմից, որտեղ բանտարկված էր Պողոս Առաքյալը։ Գրության մոտավոր ժամանակ է համարվում 66-67 թվականները։


== Նամակի բովանդակությունը ==
Նամակը բովանդակում է ընդհանրապես խրատներ և ցուցումներ՝ ուղղված Տիմոթեոսին։ Այստեղ տիրող գլխավոր մտածումն Ավետարանը քարոզող մարդու դիմագրաված նեղություններն ու հակառակություններն են, որոնք հաղթահարելու համար նրա հորդորն է՝ քաջությամբ հարատևել և բարի պատերազմ մղել Հիսուս Քրիստոսին հավատարիմ զինվորի նման (1.3-2.13)։ Առաքյալը քաջալերում է Տիմոթեոսին և թելադրում նրան, որ անսասան հավատով վկայի Հիսուս Քրիստոսի մասին, պահի Ավետարանի և հին Ուխտի ճշմարիտ վարդապետությունը և կատարի իր պարտականությունը՝ որպես ուսուցիչ և քարոզիչ։ Առաքյալն զգուշացնում է Տիմոթեոսին, որ չընկնի «հիմար և տգետ» վիճաբանությունների փորձության մեջ, վիճաբանություններ, որոնք ոչ մի բարիք չեն բերում, այլ միայն մոլորեցնում են ունկնդիրներին։
Վերջապես, առաքյալն իր գործակցին հիշեցնում է իր անձնական օրինակը և առաքելության նպատակը, իր հավատը, համբերությունը, սերը, հարատևությունը և հալածանքների ընթացքում գալիք նեղությունները։


== Նամակի կառուցվածքը ==
Նախաբան (1.1-2)
Գոհություն և թելադրանքներ (1.3-2.13)
Հորդորներ և զգուշացում (2.14-4.5)
Պողոսի անձնական կացությունը (4.6-18)
Վերջաբան (4.19-22)


== Աղբյուրներ ==
Սարկավագագիրք
Համբարձում Երամյան

Համբարձում Երամյան (1857, Վան, Վանի էյալեթ, Օսմանյան կայսրություն - դեկտեմբերի 20, 1929(1929-12-20), Ալեքսանդրիա, Եգիպտոս), մանկավարժ, պատմաբան։


== Կենսագրություն ==
1868 թվականին կուրացել է, գիտելիքներ է ձեռք բերել ինքնուսուցմամբ։ 1874 թվականից դասավանդել է ծննդավայրի կրթական հաստատություններում։ Առաջին համաշխարհային պատերազմի ժամանակ անցել է Եգիպտոս, եղել է տեսուչ Պորտ Սաիդի, ապա՝ Ալեքսանդրիայի հայկական վարժարաններում։ Գրել է «Հուշարձան Վան-Վասպուրականի» (հ. 1-2, 1929) աշխատությունը, որտեղ նկարագրել է Վասպուրականի հայոց պատմությունը, նրանց զբաղմունքները, ցույց տվել հայ ազգաբնակչության փոփոխության շարժը, վասպուրականցիների մասնակցությունը թուրքական բռնապետության դեմ ազգային-ազատագրական պայքարին, լուսաբանել 1915 թվականի ցեղասպանության հետ կապված իրադարձությունները։


== Ծանոթագրություններ ==
(4222) Նանցիտա

(4222) Նանցիտա (անգլ.՝ Nancita), աստերոիդ աստերոիդների հիմնական գոտում։ Հայտնաբերվել է 1988 թվականի մարտի 13-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,367113 ա. մ., առավելագույնը մոտենում է 1,6678 ա. մ. հեռավորության վրա և հեռանում 3,0664 ա. մ.։ Արեգակի շուրջ մեկ ամբողջական պտույտ է կատարում 1330,23 երկրային օրվա ընթացքում, իր ուղեծրով շարժվելով միջինում 0,27063 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4222) Նանցիտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսեյ Սևերցով

Ալեքսեյ Նիկոլաևիչ Սևերցով (ռուս.՝ Алексей Николаевич Северцов, սեպտեմբերի 11 (23), 1866, Մոսկվա, Ռուսական կայսրություն - դեկտեմբերի 19, 1936(1936-12-19), Մոսկվա, ՌԽՖՍՀ, ԽՍՀՄ), խորհրդային կենսաբան, կենդանիների էվոլյուցիոն մորֆոլոգիայի հիմնադիր, ԽՍՀՄ ԳԱ (1920) և Ուկրաինայի ԽՍՀ ԳԱ (1925) ակադեմիկոս։
Ավարտել է Մոսկվայի համալսարանը (1890)։ Եղել է Յուրևի (1899 թվականից, այժմ՝ Տարտու), Կիևի (1902 թվականից), Մոսկվայի (1911 - 1930) համալսարանների պրոֆեսոր։ 1930 թվականին Սևերցովի նախաձեռնությամբ ԽՍՀՄ ԳԱ համակարգում կազմակերպվել է էվոլյուցիոն մորֆոլոգիայի լաբորատորիա, որը 1935 թվականին վերածվել է էվոլյուցիոն մորֆոլոգիայի և հնէակենդանաբանության ինստիտուտի։
Աշխատանքները հիմնականում վերաբերում են ողնաշարավորների գլխի մետամերիայի, զույգ վերջույթների առաջացման, ինչպես նաև ստորակարգ ողնաշարավորների էվոլյուցիայի հարցերին, որոնք նրան համաշխարհային ճանաչում են բերել։ Սևերցովը գտնում էր, որ ֆիլոգենեզը պարզելու համար անհրաժեշտ է ուսումնսաիրել բոլոր օրգան համակարգերի կառուցվածքը, զարգացումն ու ֆունկցիոնալ նշանակությունը։ Բացահայտել է կենսաբանական և մորֆոֆիզիոլոգիակ պրոգրեսի և ռեգրեսի բացահայտման ուղիներն ու ուղղությունները, ստեղծել ուսմունք օրգանների, դրանց ֆունկցիաների ֆիլոգենետիկական փոփոխությունների տիպերի և կոռելյացիայի մասին։ Մշակել է ֆիլէմբրիոգենեզի տեսությունը, որի համաձայն էվոլյուցիան իրականացվում է օնտոգենեզի ընթացքի փոփոխությունների ուղիով։ Սևերցովը մորֆոլոգիական էվոլյուցիոնիստների սովետական դպրոցի հիմնադիրն է։ 1969 թվականին սահմանվել է Սևերցովի անվան մրցանակ։


== Ծանոթագրություններ ==
Վիլյալբա դե Դուերո

Վիլյալբա դե Դուերո (իսպ.՝ Villalba de Duero)՝ բնակավայր և մունիցիպալիտետ Իսպանիայում։ Մտնում է Բուռգոս պրովինցիայի Կաստիլիա և Լեոն ինքնավար համայնքի կազմում։ Մունիցիպալիտետը գտնվում է Ռիմբեռա դել Դուեռո շրջանի կազմում։ Տարածքը զբաղեցնում է 13,753 կմ²։ Բնակչությունը՝ 689 մարդ ( 2010 թվականի տվյալներով)։ Հեռավորությունը ադմինիստրատական կենտրոնից՝ 84 կմ։


== Նկարներ ==

		


== Արտաքին հղումներ ==
Պաշտոնական կայքը
Ալեքսանդր Պուշկինի հուշարձան (այլ կիրառումներ)

Ալեքսանդր Պուշկինի հուշարձան կարելի է հանդիպել աշխարհի շատ բնակավայրերում, այդ թվում՝

Ալեքսանդր Պուշկինի հուշարձան - Մոսկվայում
Ալեքսանդր Պուշկինի հուշարձան - Սանկտ Պետերբուրգում
Ալեքսանդր Պուշկինի հուշարձան - Բրյուսելում
Ալեքսանդր Պուշկինի հուշարձան - Տագանրոգում
Ալեքսանդր Պուշկինի հուշարձան - Կիսլովոդսկում
Ալեքսանդր Պուշկինի հուշարձան - Երևանում
Ալեքսանդր Պուշկինի հուշարձան - Թբիլիսիում
Ալեքսանդր Պուշկինի հուշարձան - Նիժնի Նովգորոդում
Ալեքսանդր Պուշկինի հուշարձան - Պետրոզավոդսկում
Ալեքսանդր Պուշկինի հուշարձան - Մոսկվայում
Հայերը Ռիո դե Ժանեյրոյում

Հայերը Ռիո դե Ժանեյրոյում (պորտ.՝ Armênios no Rio de Janeiro), հայկական համայնք Բրազիլիայի Ռիո դե Ժանեյրո քաղաքում։ Համարվում է Բրազիլիայի երկրորդ հայաշատ քաղաքը՝ Սան Պաուլոյից հետո։
Ներկայումս Ռիո դե Ժանեյրոյում ապրում է 2.000 հայ։


== Պատմություն ==
Հայերը Բրազիլիայում հաստատվել են 19-րդ դարի երկրորդ կեսից, սակայն առավել մեծ տեմպերով Ռիո դե Ժանեյրոն բնակեցվել է հայերով 1920-ական թվականներին։
Ռիոյի համայնքն այժմ գտնվում է հասարակամշակութային կազմավորման շրջանում և ակտիվորեն մասնակցում է Ռիո դե Ժանեյրոյի քաղաքային կյանքին։ Ստեղծվել են հասարակական-քաղաքական և մշակութային կազմակերպություններ, եկեղեցական և կրթական հաստատություններ, հայրենակցական, երիտասարդական և տիկնանց միություններ։
Ռիո դե Ժանեյրոյում գործում է Հայաստանյայց Առաքելական Սուրբ Եկեղեցու Բրազիլիայի թեմը, որը կազմավորվել է 1983 թվականին։
Ռիո դե Ժանեյրո քաղաքի փոխնախագահ Ստեփան Ներսիսյանի նախաձեռնությամբ Ռիո դե Ժանեյրոյում ապրիլի 24-ը հռչակվել է որպես «Եղեռնի հիշատակին հայ ժողովրդին հարգանքի տուրքի և զորակցության օր»։
Ռիո դե Ժանեյրոյի և ամբողջ Բրազիլիայի Դաշնային Հանրապետության հայ համայնքի շահերը ներկայացնում է Բրազիլիայում Հայաստանի դեսպանությունը, որը հիմնադրվել է 2011 թվականին։ Ռիոյի հայերը խոսում են հայերեն և պորտուգալերեն լեզուներով և դավանում քրիստոնեություն։


== Տե՛ս նաև ==
Հայերը Բրազիլիայում
Հայերը Սան Պաուլոյում
Հայ-բրազիլական հարաբերություններ


== Ծանոթագրություններ ==
Պաուլ Կոմբա

Պաուլ Կոմբա‏‎ (իտալերեն՝ Paul G. Comba, մարտի 6, 1926(1926-03-06), Թունիս - ապրիլի 5, 2017(2017-04-05)), ամերիկացի աստղագետ, իտալական ծագումով, աստերոիդների հայտնաբերող։ Աշխատել է Պրեսկոտի աստղադիտարանում, Արիզոնա նահանգում։ 1995-ից 2003 թվականները հայտնաբերել է 635 աստերոիդ։


== Կենսագրություն ==
Ծնվել է 1926 թվականին Իտալիայում, ապա 1946 թվականին տեղափոխվել է Միացյալ Նահանգներ, և 20 տարեկան հասակում ընդունվել է Կալիֆոռնիայի տեխնոլոգիական ինստիտուտ, որտեղ 1951 թվականին ստացել է փիլիսոփայության դոկտորի կոչում մաթեմատիկայի բնագավառում։ Ինստիտուտի ավարտելուց հետո դասավանդել է Հավայան համալսարանում մինչև 1960 թվականը, երբ նա ընդունվել է IBM ընկերություն, որպես  ծրագրային ապահովման նախագծող։
2003 թվականին նա ստացել է Լեսլի Ս. Պելտիեյի մրցանակ աստղագիտության բնագավառում։ Կոմբան հանդիսանում է «Աստերոիդների դիտարկման ձեռնարկ ակումբի» («Astronomical League's Asteroid Club Observing Guide») կազմակերպիչ, ինչպես նաև հանդիսանում է «Պրեսկոտի աստղագիտական ակումբի» անդամ։
Նրա պատվին է անվանվել (7636) Կոմբա‏‎ աստերոիդը։


== Ծանոթագրություններ ==


== Արտաքին հղումներ ==
Comba multiplication(անգլ.)
Սկրիցկոե

Սկրիցկոե (ուկրաիներեն՝ Скрицьке), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Սկրիցկոե գյուղում բնակվում էր 278 մարդ։ Բնակավայրը զբաղեցնում է 2137 կմ² տարածք։ Բնակչության խտությունը կազմում էր 130,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակ-Կոյունլուներ

Աղ-Ղոյունլուներ (հայկական աղբյուրներում Աղ–Օղլու, թուրքական սպիտակախոյեր, «աղ»–«սպիտակ» և «ղոյուն»–«ոչխար» բառերից), թուրքմեն–օղուզների քոչվոր ցեղախումբ, որ հաստատվել էր Տիգրիսի վերին հոսանքում, XIV-XV դարերում։


== Ազգատոհմ ==
Ցեղախմբի տիրող ազգատոհմը Բայանդուրի հարստությունն էր, որը իշխանություն էր հաստատել Հայաստանի Ամիդ քաղաքից մինչև Սեբաստիա ընկած ընդարձակ տարածքի վրա։ Երկարատև պայքարում Ակ-կոյունլուների առաջնորդ Ուզուն–Հասանը հաղթեց (1467) Կարա–Կոյունլուներին և իշխանությունը տարածեց Հայաստանի, Ատրպատականի, Իրանի և Իրաքի վրա՝ կենտրոն ունենալով Թավրիզը։ Նրա գահակալության վերջին տարիներին և հաջորդների ժամանակ հպատակ ժողովուրդների կեղեքումը մեծ չափերի հասավ։
1473 թվականին Ուզուն–Հասանը պարտություն կրեց օսմանյան թուրքերից և կորցրեց իր տիրապետության տակ գտնվող Արևմտյան Հայաստանի մեծ մասը։ Ուզուն–Հասանին հաջորդեց որդին՝ Յաղուբ–բեկը, որի օրոք (1478–1490) իշխանությունը փաստորեն անցավ քոչվոր ցեղերի զորեղ առաջնորդներին, որոնք պատերազմներ մղեցին Վրաստանի (1484) և Ղզլբաշ ցեղերի դեմ (1488)։
Նրա ժամանակ ծանրացավ հատկապես հարկային լուծը և ուժեղացավ կրոնական անհանդուրժողականությունը քրիստոնյաների նկատմամբ։ Նրա մահից հետո երկրում ծայր առան գահակալական արյունահեղ պատերազմներ, որոնք տևեցին մինչև Ակ-կոյունլուների վերջնական պարտությունը։ 1502 թվականին Սեֆեյան շահ Իսմայիլ I գրավեց Ակ-կոյունլուների տիրապետությանը ենթարկված երկրամասերը։


== Ցանկ ==
Դեղին գույնով ակ-Կոյունլուների հիմնադիրներն են
Կապույտ գույնով կիսանկախ կառավարիչները


== Տես նաև ==
Ակ-Կոյունլուների պետություն
Սիլմսի (գյուղ, Կիուե շրջան)

Անվան այլ կիրառումների համար տե՛ս՝ ՍիլմսիՍիլմսի (էստ․՝ Silmsi), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռադիոալիք (հեռուստասերիալ)

Ռադիոալիք(անգլ.՝ Frequency), ամերիկյան հեռուստասերիալ։ Ստեղծվել է Ջերեմի Կարվերի կողմից և ցուցադրվել է The CW հեռուստաալիքով 2016թ.-ի հոկտեմբերի 5-ից մինչև 2017թ.-ի հունվարի 25-ը:Իրադարձությունները զարգանում  են դետեկտիվ Ռեյմի Սալիվանի շուրջ, ով հասկանում է, որ կարող է խոսել իր հանգուցյալ հոր հետ սիրողական ռադիոյի միջոցով։ Եվ նրա օգնությամբ փորձում է բռնել սերիական մարդասպանի։
2017թ.-ի մայիսի8-ին առաջին եթրաշրջանից հետո հեռուստասերիալը պաշտոնապես փակվեց։


== Արտադրությունը ==
Հեռուստասերիալը նկարահանվել է 2000թ.-ի արտադրության համանուն ֆիլմի մոտիվներով։ Սկզբում ծրագիրը մշակվում է NBC հեռուստաալիքի կողմից  2015-2016թթ.-ի եթերաշրջանի համար, սակայն այդպես էլ լույս չի տեսնում։ 2015թ.-ի օգոստոսին սերիալի սցենարը անցավ The CW հեռուստաալիքին։ 2016թ.-ի հունվարին հեռուստաալիքը պաշտոնապես պատվիրեց պիլոտային սերիան 2016-2017թթ.-ի երերաշրջանի համար։ Բրեդ Անդերսոնը դարձավ պիլոտային սերիայի ռեժիսորը։
Դետեկտիվի գլխավոր դերը կատարում է Փեյտոն Լիստը, մինչդեռ 2000թ.-ի ֆիլմում դետեկտիվը տղամարդ էր (դերը կատարում էր Ջեյմս Կևիզելը)։ Հանգուցյալ հոր դերը ստացավ Ռայլի Սմիթը:Իսկ դետեկտիվի մոր դերը ստանձնեց դերասանուհի Դևին Կելլին, ով Լիստի հասակակիցն է։
2016թ.-ի մայիսի 12-ին հեռուստաալիքը հաստատեց պիլոտը և սկիզբ դրվեց առաջին եթերաշրջանին։


== Դերերում ==


== Էպիզոդների ցանկը ==


== Ծանոթագրություններ ==
Արեգակի խավարում (հունիսի 21, 2020)

2020 թվականի հունիսի 21-ի Արեգակի խավարում, Արեգակի  օղակաձև խավարում, որն ամենալավը տեսանելի է եղել  Աֆրիկայում (հատկապես նրա արևելյան մասում),  հարավային և արևելյան Ասիայում։ Խավարման ամբողջական փուլի առավելագույն տևողությունը կազմել է ընդամենը 38 վայրկյան։ Ի տարբերություն Արեգակի լրիվ խավարման՝ օղակաձև խավարման ժամանակ Լուսինը ծածկում է Արեգակի սկավառակի հիմնական մասը՝ եզրերում թողնելով նեղ լուսավոր օղակ՝ «հրե օղակ»։
Նախորդ այսպիսի Արեգակի խավարում եղել է 2002 թվականի հունիսի 10-ին  (Մանադո (Ինդոնեզիա) և Պուերտո-Վալյարտա (Մեքսիկա)
մասնակի՝ Արևելյան Ասիա, Ավստրալիայի հյուսիս-արևելք, Հյուսիսային Ամերիկա, Հավայի), հաջորդը կանխատեսվում է 2037 թվականի հուլիսի 13-ին (Ավստրալիա, Նոր Զելանդիա, Խաղաղ օվկիանոս)։


== Խավարման տեսանելիության գոտիներ ==
Խավարումը սկսվել է Գրինվիչի ժամանակով ժամը 04:45:58-ին, 06:40:04-ին հասնել առավելագույն փուլին և ավարտվել 09:34:01-ին։ Խավարման լավագույն տեսանելիությունը եղել է Հնդկաստանի հյուսիսից և Չինաստանի հարավ-արևմուտքից, որտեղ այդ ժամանակ եղել է կեսօր։
Խավարումը տեսանելի է եղել 111 երկրում՝ օղակաձև կամ մասնավոր։ Արեգակի այս խավարումը համընկում է ամառային արևադարձի հետ։ Այդ օրը սկսվում է աստղագիտական ամառը։


== Խավարման տեսանելիությունը Հայաստանից ==
Հայաստանից խավարում դիտվել է մասամբ՝ մոտ 30%։ Այն սկսվել է  Երևանի ժամանակով 08։55։33-ին, առավելագույն փուլին հասել  09։45։43-ին և ավարտվել 10։51։59-ին։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Данные о затмении // NASA(անգլ.)
Էկոլոգիական գործոններ

Էկոլոգիական գործոնը ցանկացած, այլևս չբաժանվող, բնակության միջավայրի պայման է, որը օնտոգենեզի գոնե մեկ շրջանի ընթացքում ազդեցություն է ունենում օրգանիզմի վրա։ Միջավայրը իր մեջ պարունակում է բոլոր մարմիններն ու երևույթները, որոնց հետ օրգանիզմը գտնվում է ուղղակի կամ անուղղակի հարաբերությունների մեջ։
Էկոլոգիական գործոնները՝ ջերմաստիճան, խոնավություն, քամի, մրցակիցներ և այլն, տարբերվում են զգալի փոփոխականությամբ ժամանակի և տարածության մեջ։ Այդ գործոններից յուրաքանչյուրի փոփոխականության աստիճանը կախված է բնակության միջավայրի առանձնահատկություններից։ Օրինակ, ջերմաստիճանը ուժեղ տատանվում է ցամաքի մակերևույթին, բայց համարյա նույնն է օվկիանոսի հատակին կամ քարանձավների խորքում։
Համատեղ ապրող օրգանիզմների կյանքում միևնույն գործոնը տարբեր նշանակություն ունի։ Օրինակ, ընդերքի աղիության չափը առաջնային դեր է կատարում բույսերի միներալների սնման ժամանակ, բայց անտարբեր է շատ վերերկրյա կենդանիների համար։ Լույսի լուսարձակման ինտենսիվությունը և կազմը բացառապես կարևոր են ֆոտոտրոֆ բույսերի կյանքի համար, իսկ հետերոտրոֆ օրգանիզմների (սունկեր և ջրային կենդանիներ) կենսագործունեության վրա լույսը նկատելի ազդեցություն չի ունենում։
Էկոլոգիական գործոնները օրգանիզմների վրա տարբեր կերպ են ազդում։ Նրանք կարող են հանդես գալ որպես գրգռիչներ՝ ֆիզիոլոգիական գործառույթների հարմարվողականության փոփոխություններով պայմանավորված, որպես սահմանափակիչներ՝ պայմանավորված այս կամ այն օրգանիզմների գոյության անհնարինությամբ, որպես մոդիֆիկատորներ՝ օրգանիզմի մորֆոլոգիական և անատոմիական փոփոխությունները որոշող։ 
Էկոլոգիան կենսաբանական գիտություն է...


== Էկոլոգիական գործոնների դասակարգում ==
Ընդունված է տարբերել բիոտիկ, աբիոտիկ, անթրոպոգեն էկոլոգիական գործոններ։
Բիոտիկ գործոնները միջավայրի բոլոր զանազան գործոններն են, որոնք կապված են կենդանի օրգանիզմների գործունեության հետ։ Դրանց են վերաբերում ֆիտոգեն (բույսեր), զոոգեն (կենդանիներ), միկրոբիոգեն (միկրոօրգանիզմներ) գործոնները։
Անթրոպոգեն գործոնները միջավայրի բոլոր զանազան գործոններն են՝ պայմանավորված մարդու գործունեությամբ։ Դրանց են վերաբերում ֆիզիկական (ատոմային էներգիայի օգտագործում, գնացքներով և ինքնաթիռներով տեղաշարժում, աղմուկի և վիբրացիոն ալիքների ազդեցություն և այլն), քիմիական (հանքային պարարտանյութերի և թունաքիմիկատների օգտագործում, արդյունաբերության և տրանսպորտի արտանետումներով Երկրի թաղանթի աղտոտում), կենսաբանական (սննդամթերքներ, օրգանիզմներ, որոնց համար մարդը կարող է համարվել բնակության վայր կամ սնման աղբյուր), սոցիալական (կապված մարդկանց և հասարակությունում կյանքի փոխհարաբերությունների հետ) գործոններ։

Աբիոտիկ գործոնները միջավայրի բոլոր զանազան գործոններն են՝ անկենդան բնությունում գործընթացների հետ կապված։ Դրանց են վերաբերում կլիմայական (ջերմաստիճանը, խոնավությունը, ճնշումը), էդաֆոգեն (մեխանիկական կազմը, 
Մանր տեքստՄանր տեքստՄանր տեքստՄանր տեքստՄանր տեքստՄանր տեքստՄանր տեքստՄանր տեքստՄանր տեքստՄանր տեքստՄանր տեքստՄանր տեքստՄանր տեքստՄանր տեքստխտությունը, ընդերքի օդաթափանցելիությունը);օրոգրաֆիկ (ռելիեֆ, բարձրություն ծովի մակարդակից);քիմիական (օդի գազային կազմը, ջրի աղային կազմը, թթվայնությունը); ֆիզիկական (աղմուկ, մագնիսական դաշտ, ջերմահաղորդականություն, ռադիոակտիվություն, տիեզերական ճառագայթում) գործոնները։